Protoblastenia rupestris

Protoblastenia rupestris  liken krustazeo bat da, kolore gris edo oliba kolorekoa, apotezio laranjak nabarmentzen zaizkiona. Europan zabaldurik dago, Groenlandiako iparraldeko kostaldera ere iristen da.

 Taxonomia 
Giovanni Antonio Scopolik 1772. urtean aurkitu zuen eta Lichen rupestris izena eman zion. Espeziearen rupestris izenak harri gainean hazten dela esan nahi du.

1911. urtean J. Steinerrek deskribatu zuen Zientziarako eta Protoblastenia generoan sartu zuen. 

 Deskribapena 
Taloa lurrari itsatsita izaten du eta 0,1-0,3 mm-ko lodiera har dezake. Azala opakoa da eta 20-40 μm-ko lodiera du.

Laranja koloreko apotezio ugari ditu, 0.5-1 mm-ko diametroa hartzen dutenak. Taloan txertaturik daude eta oso ganbilak dira. Taloaren ertza azkar desagertzen da eta apotezioek itxura esferikoa hartzen dute, bola txiki ugariz betez likenaren azala.

 Habitata 
Kareharrietan eta harri silizeotan ager daiteke, bai eta hormigoiaren gainean ere. Ongi argiztaturiko tokiak hobesten ditu.

 Erreferentziak 

 Kanpo estekak 

Kategoria:Lecanorales
Kategoria:Euskal Herriko likenak